1999 májusában a pszichedelikus felfedezőnél, Terence McKenna-nál agydaganatot diagnosztizáltak és 3-9 hónapot jósoltak neki.
Email-ben üzentem Terence-nek, említettem, hogy dokumentumfilmet forgatok az amazóniai sámánokról
és megkértem, hogy találkozhassak és készíthessek vele egy interjút.
Amazóniából hazafelé tartottam. December 9.-én, négy hónappal azelőtt hogy meghalt,
Terence egyik utolsó interjúját adta otthonában, a nagy Hawaii szigeten.
Azt mondta sok természetes gyógyterápiával is próbálkozott és nemrégiben egy műtéten is átesett, hogy eltávolítsák a tumort.
- Régóta itt laksz?
- Kb. két és fél éve fejeztem be a házat és kb. két és fél évig, míg épült itt voltam.
- Szólok Christy-nek.
Mindenki egy csodában reménykedett.
- Szerinted miért tiltotta be és illegalizálta a legtöbb kormány az ayahuascát és a pszichotropikus szereket?
Nos én úgy gondolom, hogy a társadalmi rendszert hívhatjuk a "társadalmi természetes kiválasztódás" folyamatának.
A civilizáció különböző vallási és politikai nézeteket szül, egyes eszmék túlélik, mások nem.
Ez azért van, mert a társadalmi rendszer az adott területeken nyomást gyakorol. Pl. 'univerzális egészségügyi ellátás mindenkinek' - ez nem kell,
'szexuális rugalmasság teenager-ek között' - erre sincs szükség.
Tehát idővel a társadalmi rendszer abból építkezik, ami megmaradt. És amikor egy társadalmi rendszerbe drogokat teszel,
melyek a megszokottól eltérő gondolatokat vetnek fel, a társadalom legfontosabb gombjait nyomkodod.
Gombokat, melyek a hitet az életről, a halálról, értékről, házasságról, gyermekvállalásról és hasonlókról alkotott elképzeléseket alakítják.
Tehát ez egy nagyon érzékeny dolog és egy ponton elkerülhetetlenül vita tárgya lesz.
A társadalom pedig ökölharcot vív ez ellen, beleértve, hogy mondjuk 20-30 évre kivonhat a forgalomból fél gramm fű miatt.
- Szerinted milyen hatása van az Amerika által erőltetett drogháborúnak, és valójában ki áll mögötte?
- Nos a kommunizmus elleni küzdelem nem egy afféle harc volt bizonyos eszmék ellen? Hogy ki mit gondoljon,
hogy ki gondolhatja azt, hogy az embereknek több mint 3 dollár 80 centes órabérért kell dolgozniuk valamilyen munkaterületen.
Tehát a kapitalizmusnak, ha nincsenek ellenségei, majd csinál magának. Mutogat, hogy "ezek vagy azok az emberek"...
Szóval úgy gondolom ez egy ilyen dolog. Egy törekvés, hogy ki irányítsa a politikai agendát.
Én nem vagyok marxista, nincs túl sok türelmem hozzá, de ahogy a marxizmus beszél a munkabecsületről, a munka értékéről,
a tömegek produktivitásáról és hasonlókról, az egész ehhez kapcsolódó retorika megtalálható az ún. "drogháborúban",
ami valójában háború más emberek értékrendje ellen. Ez csak a folytatása a holokausztnak, a kulturális népirtásnak
és az összes többi törekvésnek - mely a kapitalizmus sikereinek eredménye - amit le akarnak tolni az emberek torkán.
- Mi a véleményed arról, hogy az ember tizenkét évre börtönbe kerülhet, ha megissza ezt a cuccot (ayahusca)?
- Ez egy nyugtalanító tendencia, úgy értem ez azt jelenti, hogy legalább már hozott egy döntést az amerikai kormány azzal, hogy erősen ellenzi.
Mindig ez az első stratégia. Hogy erősen ellenez valami triviális dolgot, pl. kannabisz, LSD stb.
Aztán, mikor elbuknak ezzel a stratégiával, általában jön az egyezkedés időszaka, annak érdekében, hogy valami megállapodásra jussanak.
Aztán mikor az is elbukik, többnyire lenyugszanak, minimalizálják a kérdést és valami jelentéktelen dologként kezelik,
majd mennek tovább a következő "nagy" társadalmi problémához.
- Őrület.
- Tiszta őrület!
- Mit gondolsz a szintetikus DMT-ről és ayahuscáról? Szerinted a varázslat és a rituális oldala elveszik, ha szintetizálják?
Igazából nem ezen van a hangsúly, hogy elveszik a szertartás. Vagyis azok akik az előállítással
foglalkoznak talán nem is értik, mibe is fogtak bele. Egy gyógyszer-szerű szintetikus ayahuasca, farmahuasca esetében vajon
rájönnek, hogy ez ugyanaz a dolog, melyet évezredek óta használnak, vajon tudják-e, hogy mi a szerepe a
a sámáni gyógyításban stb. Ez csupán egy újabb példa, hogy hogyan válik minden a szentségtörés és a korrupció áldozatává.
Mert először fogalma sincs senkinek az ayahuscáról, aztán mindenki akarja, mert mindenki erről beszél. Aztán ez a rejtély átalakul
egy afféle hóborttá vagy divattá, aztán egy jövedelemforrás lesz belőle. És mihelyt jövedelemforrássá válik, árucikk lesz belőle,
úgy mint az újságírás, szex, vagy bármi, amivel a piacon kereskedni lehet.
Személy szerint jobban örülnék, ha az ayahuasca maradna abban a státuszban, mint mondjuk a peyote (meszkalinkaktusz).
Ahol ez a bennszülöttek asztala, akik fenntartják az ezzel kapcsolatos hagyományt, tudják hogyan kell elkészíteni, beszélni róla.
Aztán, ha kérdés merül fel, hogy mindez mit jelent, akkor menj vissza a bennszülöttekhez és hallgasd meg őket.
Vannak arra mutató adatok, hogy az ayahuasca orvosilag hatékony gyógyszer a malária ellen, a bélparaziták és más betegségek ellen.
Tehát ez valóban egy alapvető része a bennszülött orvoslásnak.
És ahelyett, hogy mindenkit börtönbe próbálnánk zárni,
inkább kutatást kellene végeznünk ezzel kapcsolatban, rájönni, hogy működik, hogyan hat bizonyos esetekben.
Így valószínűleg sokkal hamarabb kinyernénk a jótékony hatásait.
- Mit tudnál elmondani az ayahuasca és a psychotria viridis kombinációjáról, ami szinte egy mágikus elegy?
Hogy tud segítégével a DMT felszívódni a gyomorban?
Elmagyaráznád ezt a kapcsolatot?
- Nos ebből a kölcsönös agy-elme rendszerből farmakológiailag az összes mono amino oxidáz enzim kikerül.
Alacsonyabb MAO szint esetén az összes pszichoaktív drognak sokkal intenzívebb a hatása.
Hogy hogyan fedezték fel az amazóniai indiánok évezredekkel ezelőtt - a nyugati tudomány 1956-ig nem is tudott erről -
az az etnobotanika és az etno-gyógyászat egyik különlegessége.
De mindenképp igaz, hogy a két növény kombinációjával sokkal drámaibb a hatás.
Még nem is igazán tudjuk mennyi sok felfedezésre váró néptudomány van, de lassan kezd világossá válni.
Soha nem került indoklásra, hogy miért van ennyi növény-pszichedelikum az újvilágban.
A cohoba snuff, ayahuasca, az újvilági gombák, salvia divinorum, ezek mind mind újvilági dolgok.
Ez egy társadalmi jelenség, egy felfedezés melyet főként újvilági antropológusok és filozófusok hajtottak.
Ha az európai filozófiától függtünk volna, most mindenki Jacques Derrida-t és társait olvasná.
Tehát ez egy helyi jelenség, mely globálissá nőtt.
Ahogyan értékeljük Földet, az árucikkeket, ahogy kinyerjük őket a természetből és eladható árucikkeket csinálunk belőle,
úgy gondolom ezt más módon fogjuk kezelni. Ez ugyancsak a kapitalizmus, a munkaerő, hogyan becsülöd, mire tetted fel az életed és ilyesmik kérdése.
Velünk ellentétben a sámánok tudják, hogy mely növények, hogyan és merre. Sok időbe telt míg erre rájöttek.
Ők nem találtak fel egyenleteket, nem találtak fel vitorlás hajókat, nagy sebességet, energiát. Ezek közül egyiket sem kutatták.
Ők ezekkel a növényi entitásokkal foglalkoztak, melyeket a növényi világból lehet előcsalni.
Ironikus, hogy Európa a 17. században nekiindult felfedezni a világot, hogy terjessze a keresztény civilizációt,
és eközben a kultúrák hihetetlen variációival találkozott, melyek végső soron sokkal hatalmasabbnak bizonyulnak
mint azok a dolgok, amikkel mi okoskodtunk. Ez a vita még koránt sem ért véget ezen a ponton.
Azt hittem sok mindent tudok a pszichedelikumokról, mielőtt találkoztam a DMT-vel.
De az megmutatta, hogy gyakorlatilag semmit sem tudtam róla.
- [Terence] Ez a magas virág a Salvia Divinorum. Ritkán látni ilyen szépen kivirágozva.
- [Christy] Ó igen ez nagyon szép.
- [Dean] Ez itt?
- [Terence] Igen. Salvia Divinorum.
- [Dean] És ennek mik a hatásai, mely részeit kell használni?
- [Terence] A levelét, amiben egy 'alfa salvinorin' nevű összetevő van. A megfelelő földben nagyon könnyen lehet növeszteni.
- [Christy] Kb. nyolcvan levelet szedsz le amit meg kell rágni.
- [Dean] Meg kell rágni?
- [Christy] Igen meg kell rágni. És meg is kell enni. A Mazatékok így csinálják.
- [Dean] És mi a hatása?
- [Terence] Nagyon furcsa. Nagyon nehéz leírni.
- [Christy] Hallucinogén, pszichedelikus.
- [Terence] És nem is nagyon volt közismert egészen tíz évvel ezelőttig.
- [Christy] Látod itt végig Salvia van.
- [Dean] És mi a jogi státusza?
- [Terence] Teljesen legális. Csodálatos módon.
Ez itt az ayahuasca. Azért is hívják 'Banisteriopsis'-nak, mert a levelek ellentétesen nőnek mint a létra fokai. És fut felfelé.
- [Christy] Van néhány a házban is.
- [Terence] Na ez a magasra felfutó inda is ayahuasca.
Nos úgy gondolom, hogy a sámán óriási bátorságot tanúsít. A sámán nem fél olyan dolgoktól, melyektől a modern, posztmodern emberek félnek.
Elsősorban az őrülettől. Egy bizonyos fajta tébolytól.
Az emberek félnek a drogoktól mert valami végső tébollyal azonosítják.
Ahogy egyre több sámánnal kerülünk kapcsolatba, akik a mi szókincsünket használják, ez szép lassan el fog múlni.
Bizonyos mértékben ez adta a motivációt a karrieremnek. Hogy tulajdonképp "engedélyt" ad az embereknek azzal, hogy azt mondja:
ez biztonságos. Igen ijesztő és hátborzongató, de nem fogod kényszerzubbonyba végezni. Túl fogod élni.
Semmivel sem rémisztőbb, mint a világ legnagyobb hullámvasuta, vagy valami hasonló hely.
Tehát a beleegyezés az, amit úgy gondolom az emberek tőlem is hallani akarnak.
Hogy azt mondjam: Igen csináltam már. Nagyon ijesztő volt, de élek, hogy elmondjam a történetet...
- ...ez olyan tapasztalat volt, amit sosem feledsz.
- Igen több nyúl van azon a mezőn mint gondoltad...
- Tudom ez túl megy az értelmezhetőség határán, de mi történik veled mikor DMT-t szívsz?
- Egy olyan helyen találom magam, ahol a mi nyelvünkkel nagyon nehéz félreállni és körülnézni.
Szinte, mintha egy olyan világba vinne, melyet nem lehet "angolosítani", és gondolom "németesíteni" stb. sem.
De, mint angol anyanyelvűnek, számomra ez az egész így néz ki. A nyelv eszköze...
- Csődöt mond.
- Igen csődöt mond, és nem számít mennyire próbálkozol, és kapkodsz levegő után, nem igazán jön át, nem adja könnyen magát.
Szóval lenyűgöző. Számomra mint írónak, történetmesélőnek és egyfajta elbeszélőnek, az a gondolat, hogy lehetnek valóságok,
melyekről nem lehet beszélni, leírást adni, bámulatos. És egyre ámulatba ejtőbb, ahogy az élet megy tovább.
Olyasmi mint egy csoda. Egy nagyon furcsa, de abszolút mértékű csoda történik valahol a kognitív struktúrában.
- Hogyan tehet szert előnyre valaki ezzel a tapasztalattal?
- Nos egyes filozófusok azt mondanák, hogy ilyesmi nem létezhet. Nincsenek kifejezhetetlen valóságok.
Valaki más azt mondaná, hogy ez 'ezt' vagy 'azt' jelenti.
De fényt vet bizonyos filozófiai kérdésekre, heurisztikákra.
Számomra úgy fest, hogy valós válaszokat ad. Talán nem hiszed el ezeket a válaszokat,
de tudom milyen egy meggyőző érv, ha látom. És ha neked bárki tud meggyőzőbb választ adni, mint a DMT, akkor gyorsan tedd magadévá.
- Az ayahuascával kapcsolatban mit gondolsz mik a legfőbb jótékony elemei a szertartásos használatnak?
- Mi nagyon távol kerültünk a szertartásoktól. És szerintem szükségét érezzük ezeknek,
ezért alakítunk sportegyleteket, rendezünk szépségversenyeket és más hasonló dolgokat.
Egyszerűen hogy megnyugtassuk magunkat, hogy ezeken a szertartásos helyeken érvényesíteni tudjuk ezt az erélyt.
Mert ettől távolodtunk el a legjobban.
- Szerinted a sámánnak kell a szertartást vezetnie, vagy inkább magának a növénynek?
- Nem, a növény sokkal hatásosabb. Ha ez csak a sámán felelőssége, az emberek azt hinnék ez pusztán sóbiznisz.
"Láttam egy embert, aki ketté vágott egy nőt a színpadon" vagy "láttam ezt meg azt"...
De az a tény - a DMT esetében -, hogy egy gyufafej méretű darabka narancssárga wax,
az egész filozófiai világodat ki tudja húzni alólad kb. 15 másodperc leforgása alatt, nagyon nagyon érdekes.
Mennyi időbe telt megtanulnod beszélni? Két év vagy másfél? Mennyi idő kellett a DMT-nek? "Ó, hát úgy harminc másodperc".
Szóval nagyon érdekes.
Már eléggé elidegenedtünk, így talán fel fogjuk fedezni ezeknek a sámáni technológiáknak az alkalmazhatóságait.
Tehát a hi-tech kultúra, a tudományos és materialista kultúra úgy tűnik választott és fel akarja fedezni ezeket a dolgokat.
És úgy tűnik, hogy a sámáni, bennszülött kultúra is választott, integrálódni fog,
mialatt mi egy újabb társadalmilag destruktív vitát fogunk folytatni a törvényről, a rendről, kötelességről, meg az összes többiről.
Számomra ez időpocsékolásnak tűnik.
- Szerinted mit adhat az ayahuasca ezekben az időkben?
Nos minden határ szertefoszlik. Ezt jelenti a millenium vége.
Azt jelenti, hogy a törzsek az Amazonas medencében, az Új Guinea felföldön, az oxfordi és cambridge-i törzsek stb.,
minden eloszlik és az emberiség egy afféle "többes" konszenzusra jut.
Úgy értem a legkifinomultabb, mondjuk kapitalista is tisztában van vele, hogy nem lesz jó vége, ha kivágjuk az összes fát,
vagyis hibát követ el.
Tehát egy közös emberi nézőpont kezd kialakulni. Egy olyan perspektíva, mely megbecsüli a természetet,
a természetes erőforrásokat és próbálkozik - bármennyire is bénán - hogy valami békét csiholjon
ebből az ember alkotta kuplerájból, amibe teljesen belekevertük magunkat.
Úgy gondolom empátiát teremt a bolygó pusztulásával kapcsolatban. Az esőerdő ritkítása hirtelen nem egy teljesen absztrakt fogalom többé.
Hanem valami, amit átérzel és azonosulni tudsz vele. És az összes politikai változás az érzések és értékek változásával kezdődik.
Tehát, ha elkezdünk úgy tekinteni a bennszülött emberekre minden kontinensen, mint ennek a tudásnak az őrzőire,
már mindjárt nem tűnnek olyan naivnak és bolondnak vagy ilyesmi, hanem valójában nagyon kifinomult embereknek,
akik egy működő kapcsolatot fejlesztettek ki ezekkel az erőkkel.
Ez az egyetlen módja, hogy valódi politikai változásnak legyünk tanúi egyes dolgokkal kapcsolatban.
Ha ez a beszélgetés harminc évvel ezelőtt történik, most nem ayahuascáról, hanem gombákról és azok lehetőségeiről beszélgetnénk.
Szóval úgy gondolom a növények változnak, a drogok változnak, de a kihívás ugyanaz marad.
A kihívás az, hogy egy emberszerető, humánus társadalmat építsünk anélkül, hogy sértenénk a már benne lévő emberiséget.
- Mit gondolsz a jövőről? Bízol benne vagy pesszimista/optimista vagy, hogy az emberiség képes szembenézni a kihívással?
- Elkötelezettséget és intelligenciát igényel. Nem a sámánok vagy a "belső utazók" soraiban, hanem a törvényhozók
és azok soraiban akiknek a társadalmi változást meg kell valósítaniuk.
Ezért nagyon fontos, hogy mi megy Hollandiában. Ezek a legliberálisabb emberek a világon.
Vajon eléggé liberálisak, hogy megváltoztassák társadalmuk alapvető struktúráját?
Úgy értem beszélni könnyű, de vajon valóban véghez tudják vinni a változást?
Amit próbálnak megalkotni, az a "gondolat-bűnözés". Hogy bűn fontolóra venni az állam átstruktúrálását ilyen vagy olyan módon.
Ha semmit sem tanultunk a 20. századból, legalább azt megtanulhattuk volna, hogy az ideológiák háborúja reménytelen.
És csak hihetetlen nyomorúságot és életáldozatot eredményez. Tehát remélem, hogy a 21. század
az ideológiákon túli mozgalmat fogja jelenteni. És racionálisan - és úgy gondolom ez valóban racionális -
integráljuk az irracionális dolgokat abba, ahogyan a társadalomra, várostervezésre, társadalmi ügyintézésre
és minden másra tekintünk.
- Mi a véleményed az ayahuasca szabadalmaztatásáról, hogy...?
Nos néhány éve, tizenkét vagy talán több évvel ezelőtt valaki szabadalmaztatta az ayahuascát.
Ez valahogy megtörtént, ennek nem lenne szabad lehetségesnek lenni növények esetében.
Aztán egy csapat különféle dél amerikai törzs pert indított ellene.
Rengeteg pénzbe és hosszú évekbe telt míg elért a legfelsőbb bíróságra.
Aztán kb. két héttel ezelőtt a legfelsőbb bíróság megállapította, hogy nem szabadalmaztathatsz egy növényt.
Egy növény nem találmány. Nem egy okos ember találta fel, hanem a természet műve. Tehát semmilyen növényt nem lehet szabadalmaztatni.
És azt a szabadalmat semmisnek nyilvánították. Szóval ez egy jó dolog.
Van egy dolog az ún. "ENSZ egyezmény a narkotikumokról". Mikor az Egyesült Államok, a NATO meg a többi teljes
irányítása alá vonta az ENSZ-t, megírták ezt a dokumentumot, amit, ha aláírtál, tulajdonképpen csatlakoztál
ahhoz a klubhoz, mely kimondja, hogy erőforrást, időt és munkaerőt áldozol azért, hogy kiirtsd az összes ilyen drogot.
Ezt nagyjából véghez is vitték a kései 50-es majd a 60-as években. És persze az LSD nagyon fenyegető volt,
mert "egyetlen postabélyegen százezerszeres adagot kaphatsz".
Nos, ha valaki irányítani próbál valamit, amire úgy tekint, mint az ideggázra,
ez a fegyver - idézőjelben "fegyver" - ilyesfajta leírással valóban idegessé teszi az embereket.
Szóval ez lett belőle.
- Szerinted miért veszik fenyegetésnek a pszichedelikumokat ezek az intézmények?
Mert nem várt ötleteket és megállapításokat vetnek fel.
Nem mindennapi gondolkodásmódot eredményez.
Szabadkőművesként, republikánusként mész be, és Isten tudja, valami poliamorista vagy anarchistaként jössz ki.
- A könyveidben beszélsz az uralkodó kultúráról. Gondolod ennek köze van ahhoz, hogy egy növény illegális lesz?
Igen mert csorbítja az óhitűséget. Tehát, ha egyszer rájössz arra, hogy egy gomba a saját nyelveden képes beszélni hozzád,
és különböző dolgokat vet fel, az életed többé sosem lesz teljesen a régi.
Bizonyos értelemben mondhatjuk, hogy a civilizáció egy utazás a mesevilágból a tudományos materializmusba. Hát itt vagy, azt hiszed
meghódítottad a tudományos materializmust, viszont itt egy gomba, itt egy inda, itt egy hajnalka virág,
és mindegyik egy olyan üzenetet közvetít, mely annyira különös, hogy nem tudod mihez kezdj vele.
Sokan igazolták és vita folyik arról, hogy vajon kölcsönöz-e vagy sem valami telepatikus képességet vagy sci-fi-be illő erőt.
Lehetséges. Úgy értem mondjuk két egymástól két méterre lévő agy biokémiai oszcillátor. Nem tartanám csodának, ha kiderülne,
hogy ayahuasca hatása alatt lévő agyak képesek valami természetfeletti kapcsolatra.
És ha az ezzel kapcsolatos múltban gyökerező tendencia marad, ez így is lesz. A szélén vagyunk, hogy a technológiai
tervezés folyamatát egy olyan pontra emeljük, ahol tényleg olyan szereket tudunk majd megalkotni, melyek olyan képességeket adnak, amikről álmodni sem mertünk.
Ez jóval az ipari forradalmon túl menne. Úgy értem *ez* lenne az Új világ.
- Kifejtenéd röviden a mostani utad? Bármi is ez, amivel szembe nézel, halál, vagy hívhatjuk akárminek.
Elárul ez bármit is az utadról, a halálról, ahová tartasz?
- Úgy érted, arra utalsz, hogy 'Glioblastoma multiforme'-m van, ami az agydaganat egy fajtája.
Nos... bár mondhatnám, hogy jobban megértem a halált. Elég sok bepillantást kaptam a haldoklásról, amit nagyon riasztónak találok.
Maga a halál túl van az átlagos tapasztalaton. A haldoklás fenyegetése nem igazán visz közelebb, hogy megértsd a halált.
A halál a nagy rejtély ami köré a vallások épültek, hogy ezáltal mondhassák: "tudom mi ez, tudom hogy működik".
Így ennek hatására gyülekezetet, egy kis közösséget lehet alakítani.
Számomra az volt a nagy meglepetés, hogy nem félek úgy a haláltól, mint ahogy gondoltam, hogy félni fogok.
Ez pusztán egy intellektuális kérdőjel, és csak tovább lapozol, mert nincs mit mondani a halálról, azon kívül, hogy hát elég sokáig tart.
- Ha van egy dolog, amit elmondanál az embereknek az életről a saját tapasztalataidból, mi lenne az?
- A saját kíváncsiságodat követve felfedezni a világot sokkal jobb módszer, mint bármely más.
Engem mindig a puszta kíváncsiság vezérelt, és nem bántam meg semmit.
Úgy gondolom megéri élni, hogy ezeket a dolgokat az emberek elé tárhassuk.
Terence McKenna 2000 április 3-án, csendes-óceáni idő szerint 2:15-kor feladta testét. Békében halt meg olyan emberek között, akiket szeretett és akik szerették őt.
"Általában elmondhatom, hogy jó kedvem van, az életem kétség kívül nagyon érdekes és érzelmileg gazdagabb mint régen. Sok mindent tanulok és ennek örülök. Örülök a barátaimtól kapott szeretetnek és támogatásnak. Ez egy őrült és vad kaland az élet és a halál, a tér és az idő fraktál peremén. Pontosan ott, ahol imádunk lenni. Ugye barátaim?"
Rendező, producer, operatőr, hangfelvevő, író, narrátor, szerkesztő: Dean Jefferys
 
